DCA

Jornada anual de la comunitat DCA-IA
2022-11-08 09:30 - 12:30 (Europe/Madrid) | Auditori del Districte Administratiu de la Generalitat de Catalunya
La comunitat d’Intel·ligència Artificial (IA) de la Digital Catalonia Alliance (DCA) organitza la seva primera jornada anual, adreçada als membres de la comunitat DCA-IA. La jornada se celebrarà en format presencial el 8 de novembre de 9.30 h a 12:30 h a l’Auditori del Districte Administratiu de la Generalitat de Catalunya.
Un any després de la presentació oficial de la DCA-IA, l’objectiu d’aquesta primera jornada és fer balanç del primer any de l’activitat de la Comunitat i potenciar el networking i la coneixença entre els seus membres. En el marc de la jornada també es presentarà la iniciativa europea sobre espais de dades Gaia-X i com les parts interessades vinculades al sector IA poden col·laborar-hi activament. També s’organitzarà una dinàmica de networking guiada perquè, de manera distesa, els membres de la DCA-IA puguin interactuar, conèixer-se i establir possibles sinergies de futur. L’espai de networking culminarà amb un aperitiu a peu dret per tancar la jornada.
La DCA-IA és una de les sis comunitats de la DCA i un dels quatre pilars de l’Estratègia d’Intel·ligència Artificial de Catalunya (CATALONIA.AI), juntament amb el CIDAI, AIRA i l’OEIAC, una estratègia que estableix les prioritats i les línies d’actuació per tal de convertir Catalunya en un pol d’innovació, lideratge i atracció de talent i empreses en el terreny de la intel·ligència artificial.
Programa:
09:15 h Acreditació i entrada a la sala
09:30 h Benvinguda
09:40 h Presentació de la DCA-IA i balanç d’activitats

Sra. Cristina Ramos, responsable de les comunitats de Drons i IA de la Digital Catalonia Alliance

09:50 h Gaia-X: espais de dades i el potencial per als proveïdors de serveis d’IA

Sr. Jim Ahtes, digital innovation manager a la Fundació i2CAT

10:05 h Presentació de la dinàmica de networking

Sra. Cristina Ramos, responsable de les comunitats de Drons i IA, Digital Catalonia Alliance

10:15 h Dinàmica de networking
11:15 h Cloenda
11:30 h Aperitiu
12:30h Fi de la jornada

Jornada de networking de les comunitats d'IoT i d'IA de la DCA
2022-11-16 10:00 - 11:00 | Recinte Fira Barcelona Gran Via, Av. Joan Carles I, 64, Hospitalet de Llobregat, Barcelona, 08908, Espanya
Les comunitats d’Intel·ligència Artificial (IA) i d’Internet de les Coses (IoT) de la Digital Catalonia Alliance (DCA) conviden els seus membres en una jornada de networking, celebrada en el marc de l’Smart City Expo World Congress.
La jornada és gratuïta i se celebrarà en format presencial el dimecres, 16 de novembre, de 10 h a 11 h, al recinte Fira Barcelona Gran Via (estand E61 del Pavelló 2).
Aquesta sessió pretén fomentar les sinergies entre els membres d’ambdues comunitats amb l’objectiu de teixir complicitats i crear noves relacions empresarials i oportunitats de negoci. La dinàmica es desenvoluparà en petits grups d’interès i, per tal de garantir el màxim profit, recollirem les teves preferències mitjançant el formulari d’inscripció.
Programa:
10:00 h Benvinguda institucional
10:05 h Presentació de la dinàmica de networking

Sra. Cristina Ramos, responsable de les comunitats de Drons i d’IA de la Digital Catalonia Alliance

10.10 h Dinàmica de networking, conduïda per:

Sra. Cristina Ramos, responsable de les comunitats de Drons i d’IA de la Digital Catalonia Alliance
Sr. Jordi Daura, responsable de la comunitat d’IoT de la Digital Catalonia Alliance

11.00h Cloenda
